**16. sjednica Školskog odbora Obrtničke škole u Splitu je održana 11. srpnja 2022.godine u knjižnici Obrtničke škole s početkom rada u 16.00 sati, uz prethodnu dostavu poziva i sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 4 člana Školskog odbora, a 3 člana Školskog odbora koje imenuje osnivač još nisu upućena u Obrtničku školu.

**Ad 1. Verifikacija zapisnika s prethodne 15. sjednice Školskog odbora**

Jednoglasno je prihvaćen zapisnik s prethodne 15. sjednice Školskog odbora.

**Ad 2. Usvajanje 1.rebalansa Financijskog plana 2022.godine s Obrazloženjem**

Jednoglasno je usvojen 1.rebalans Financijskog plana 2022.godine s Obrazloženjem.

**Ad 3. Usvajanje 1.rebalansa Plana nabave za 2022.godinu**

Jednoglasno je usvojen 1.rebalans Plana nabave za 2022.godinu.

**Ad 4. Davanje suglasnosti za proglašenje nastavnika povijesti - Sergeja Despota organizacijskim viškom**

Temeljem Strukovnog kurikuluma za stjecanje kvalifikacije kozmetičar prema dualnom modelu obrazovanja, Klasa: 602-03/20-05/00016, Urbroj: 533-05-20-0014, Zagreb, 16.06.2020. godine (Narodne novine 71/2020) došlo je do smanjenja dva sata neposrednog rada u nastavnom predmetu Povijesti u prvom razredu i smanjenja dva sata neposrednog rada u nastavnom predmetu Povijesti u drugom razredu. Također, temeljem Eksperimentalnog strukovnog kurikuluma za stjecanje kvalifikacije frizer prema modelu dualnog obrazovanja Agencije za strukovno obrazovanje i obrazovanje odraslih iz 2019. godine došlo je do smanjenja dva sata neposrednog rada u nastavnom predmetu Povijesti u prvom razredu.

U Obrtničkoj školi su na neodređeno radno vrijeme iz nastavnog predmeta Povijesti zaposleni (abecednim redom): Sergej Despot, Goran Jurić i Zvonimir Katunarić.

Na temelju Odluke o kriterijima bodovanja za utvrđivanje organizacijskog viška za školsku godinu 2022./2023., Klasa: 602-01-01/22-02/02, Urbroj: 2181-344/01-22-11 od 20.06.2022.godine donesen je Prijedlog za utvrđivanje radnika organizacijskim viškom za školsku godinu 2022./2023. iz nastavnog predmeta Povijesti, Klasa: 602-01-01/22-10/01, Urbroj: 2181-344/01-22-1 od 06.07.2022.godine čime je od 01.09.2022.godine radnik Sergej Despot organizacijski višak i ostvaruju se uvjeti za poslovno uvjetovani otkaz.

Sindikalna povjerenica Obrtničke škole, Ana Grgurinović je dala suglasnost za proglašenje tehnološkim viškom radnika Sergeja Despota.

Jednoglasno je dana suglasnost za proglašenje nastavnika povijesti - Sergeja Despota organizacijskim viškom.